**ROMÂNIA**



**COLEGIUL PREFECTURAL**

**ORDINE DE ZI**

**ORDINE DE ZI**

**Ședința Colegiului Prefectural**

**din data de 27 AUGUST 2024, ora 1000**

1. Raport privind activitatea desfășurată de Direcția Județeană de Sport în anul 2023;

**Prezintă doamna Gyero Etelka - director executiv Direcția Județeană de Sport Covasna**

2. Informare privind activitatea desfășurată de Comisariatul Județean Covasna al Gărzii Naționale de Mediu în semestrul I al anului 2024*;*

**Prezintă domnul Cândea Lucian Florin –** **comisar șef Garda Națională de Mediu – Comisariatul Județean Covasna**

3. Diverse.

**Punctul 1**

**DIRECȚIA JUDEȚEANĂ DE SPORT COVASNA**

**RAPORT DE ACTIVITATE**

**PENTRU PERIOADA 01 IANUARIE 2023 – 31 DECEMBRIE 2023**

**DIRECȚIA JUDEȚEANĂ DE SPORT COVASNA**

**SITUAȚIA JURIDICĂ:**

Întrucât, din punct de vedere legislativ, Ordonanța de urgență nr. 121/2021 ce face referire la separarea domeniului sport de cel de tineret nu au fost puse în aplicare iar astfel Direcțiile Județene pentru Sport și respectiv Direcțiile Județene pentru Familie și Tineret nu au fost nici până în acest moment operaționalizate, mai mult de atât, în baza acestei Ordonanțe de Urgență s-au adoptat Hotărâri de Guvern privind organizarea și funcționarea direcțiilor fie de sport, fie de familie și tineret, în speță H.G. 197/2022 și H.G. 198/2022. Potrivit H.G. nr.197/17.02.2022, art. 8 „Încadrarea personalului în numărul de posturi din noile structuri organizatorice se face în termenele și cu procedura aplicabilă fiecărei categorii de personal, în termen de maximum 90 de zile de la data intrării în vigoare a prezentei hotărâri”- prevedere ce nu a fost respectat. În anul 2023, atunci când se emite H.G. nr. 139/15.02.2023 privind modificarea H.G. nr. 22/2022 și H.G. nr.25/2022 precum și art. 3, alin 1 din H.G. nr. 197/2022, că deși la art. IV - „Încadrarea personalului în numărul de posturi aprobat atât pentru DJS-uri cât și pentru DJFT-uri se realizează cu respectarea procedurii și regimului juridic aplicabil fiecărei categorii de personal, în termen de maximum 60 de zile de la data intrării în vigoare a prezentei hotărâri” aceste prevederi legale nu s-au respectat.

Prin ORDONANŢĂ DE URGENŢĂ nr. 59 din 15 iunie 2023 privind stabilirea unor măsuri la nivelul administrației publice centrale, a fost înființată Agenția Națională pentru Sport.

În data de 17 mai 2023 Ministerul Familiei, Tineretului și Egalității de Șanse a emis Ordine de înființare a direcțiilor județene pentru familie și tineret deși nu mai exista bază legală în vigoare, toate termenele fiind depășite, iar Hotărârile de Guvern devenind caduce (lipsite de efect juridic).

Prevederile art. LV din Legea nr. 296/2023 - privind unele măsuri fiscal bugetare pentru asigurarea sustenabilității financiare a României pe termen lung, cu modificările și completările ulterioare „(1) Începând cu data intrării în vigoare a legii prevăzute la alin.(4), serviciile publice aflate în coordonarea / subordonarea / autoritatea unor autorități publice centrale se transferă în autoritatea / coordonarea / subordonarea consiliilor județene.”

(2) Fac parte din categoriile de servicii publice aflate in coordonarea / subordonarea / autoritatea unor autorități publice centrale în sensul alin. (1) următoarele:

a) direcțiile județene de familie si tineret aflate in subordinea Ministerului Familiei,

Tineretului si Egalității de Șanse

b)direcțiile județene de sport care se afla în subordinea Agenției Naționale pentru Sport

c) palatele copiilor / cluburile elevilor si patrimonial aferent, aflate în subordinea Ministerului Educației

(3) Odată cu descentralizarea serviciilor publice prevăzute la alin.(2) și transferul activității acestora către autoritățile publice județene are loc și transferul de patrimoniu, precum și al fondurilor necesare pentru a asigura funcționarea corespunzătoare a acestora.

(4) Preluarea personalului încadrat pe posturi, a patrimoniului, activitățile și responsabilitățile transferate, fondurile necesare care urmează a fi alocate se vor face prin lege la propunerea Guvernului României și inițiativa ministerelor de linie care au în responsabilitate coordonarea serviciilor publice menționate la alin. (2).

(5) Serviciile publice descentralizate potrivit alin.(2) se află în coordonarea metodologică a ministerelor de linie și subordonarea autorităților administrației publice județene și implementează politicile și strategiile publice de interes național, inclusiv programe naționale care sunt date în implementare direcțiilor județene.

Având în vedere că prevederile art. LV din Legea nr. 296/2023 nu au fost puse în aplicare, Direcția Județeană pentru Sport Covasna a rămas în continuare un serviciu public deconcentrat ce și-a fundamentat activitatea pe atribuțiile specifice stabilite prin Legea Sportului nr. 69/2000 cu modificările și completările ulterioare, Legea Tinerilor numărul 350/2006 modificată și completată ulterior precum și Legea Voluntariatului numărul 195/2001.

Structura organizatorică a Direcției Județene de Sport Covasna în luna decembrie se prezintă astfel :

1. Director executiv – 1 post temporar ocupat
2. Director executiv adjunct- 1 post vacant
3. Compartiment Financiar- buget-financiar- plăți-1 post vacant
4. Compartiment Contabilitate- salarii- resurse umane- 1 post vacant
5. Compartiment Achiziții publice- investiții- patrimoniu- administrative- 2 posturi, 1 ocupat/1 temporar vacant
6. Compartiment Sport- 3 posturi, 2 ocupat/1 vacant
7. Compartiment Tineret-3 posturi vacante
8. Unitatea de administrare a bazelor sportive- 2 posturi ocupate
9. Centru de agrement -4 posturi, 3 ocupate/1 vacant

**COMPARTIMENT FINANCIAR-BUGET-PLĂȚI**

Buget total alocat: 930.494 LEI

* salarii: 846.350 LEI
* activitate tineret: 0
* activitate sportivă: 59.844 LEI

Venituri proprii: 197.839 LEI

* taxa activitate sportivă: 10.072 LEI
* activitate tabără C.A. Pădureni: 187.767 LEI

**COMPARTIMENT TINERET**

**ACTIVITATE TINERET**

Având în vedere modul de organizare și funcționare a Compartimentului Tineret din cadrul Direcției Județene de Sport Covasna, principalele modalități de sprijin dedicate sectorului de tineret din județul Covasna sunt:

* Proiectele proprii și/sau în parteneriat ale Direcției Județene pentru Sport Covasna
* Proiectele proprii și/sau în parteneriat ale Centrelor de Tineret Sfântu Gheorghe și Întorsura Buzăului aflate în subordinea Direcției Județene pentru Sport Covasna
* Concursul Local de Proiecte

Menționăm că toate aceste modalități de sprijin a ecosistemului de tineret covăsnean erau finanțate până acum de către Ministerul Tineretului și Sportului, dar având în vedere intenția reorganizării D.J.S.T. Covasna prin separarea domeniului de tineret de cel de sport coroborat cu lipsa totală a alocării bugetare în anul 2023 menită activității de tineret, toate acestea au condus la imposibilitatea inițierii și organizării de proiecte în cadrul celor trei componente menționate anterior.

Începând cu luna octombrie 2023 Compartimentul Tineret a rămas fără angajați.

**ACTIVITATE TABERE**

O componentă de bază a activității Direcției Județene pentru Sport Covasna o reprezintă activitatea de tabere, aceasta fiind derulată prin intermediul Compartimentului tineret în cadrul Centrului de Agrement Pădureni.

Centrul de agrement Pădureni, cu o capacitate totală de cazare de 151 locuri (111 locuri în camere și 40 locuri la cort) aflat în subordinea Direcției Județene pentru Sport și Tineret Covasna, deține:

* 1 Pavilion central cu 14 locuri de cazare (în camere cu 2-3-5 paturi și grup sanitar propriu) și 2 săli de mese cu bucătărie proprie având o capacitate totală de 88 locuri;
* 6 Cabane (P+1) având 12-14 locuri de cazare / cabana (în camere cu 2-4 paturi și grup sanitar ce deservește 2 camere) având o capacitate totală de 97 locuri;

Menționăm că atât Pavilionul central cât și celelalte 6 Cabane sunt deservite de către 2 centrale proprii pe lemne, dintre care în acest moment doar una este în stare funcțională, ceea ce influențează în mod grav asigurarea încălzirii în perioada anotimpului rece și a furnizării de apă caldă.

* 1 Cabană având 20 de locuri de cazare în camere de 4 paturi ce funcționează doar pe timpul verii;
* 40 locuri campare la cort;
* 1 Cabană cu 2 locuri – Punct Sanitar;
* 1 Grup sanitar comun ce deservește cele 2 cabane cât și persoanele campate la cort.

În ceea ce privește activitatea de tabere din cadrul Compartimentului tineret al Direcției Județene pentru Sport Covasna s-au executat, în regie proprie, lucrările necesare procesului de pregătire a Centrului de Agrement Pădureni în vederea oferirii celor mai bune servicii de găzduire.

În cursul lunii martie, Centrul de Agrement Pădureni a găzduit în perioada 3-5 martie, 40 de tineri ce au participat la Tabăra de Iarnă a Organizației Naționale Cercetașii României - Filiala județului Brașov.

În cursul lunii iunie, la inițiativa Compartimentului Tineret, Centrul de Agrement Pădureni, a găzduit în perioada 17-22 iunie, proiectul național de tineret menit creării Rețelei Naționale de Tineri Ambasadori ai luptei împotriva traficului de persoane și violenței sexuale. Evenimentul, la care au participat 35 de tineri din România, a fost organizat de către Centrul European pentru Educație și Cercetare Juridică cu sprijinul membrilor RoTlP (Rețeaua de ONG-uri Împotriva Traficului de Persoane), fiind finanțat de către CARE (confederație globală care luptă împotriva sărăciei și inechității sociale) și coordonat la nivel național de către SERA România Foundation cu sprijinul CARE France și Federația Organizațiilor Neguvernamentale Pentru Copii.

Centrul de Agrement Pădureni, a găzduit în perioada 17-22 iulie, în premieră în județul Covasna, tabăra Caiac pentru TINE(ri) la care au participat un număr de 60 de copii și tineri din județ și din țară. Totodată, în perioada 7-9 iulie, Centrul de Agrement Pădureni a găzduit un seminar de formare având ca temă sănătatea mentală a tinerilor, la care au participat 25 de psihologi din Regiunea Centru cât și Tabăra Fundației Inimi deschise, în perioada 24-29 iulie, la care au luat parte 60 de copii provenind din sistemul instituționalizat împreună cu o grupă de 10 voluntari americani.

În cursul lunii august, Centrul de Agrement Pădureni, a găzduit în perioada 31.07.- 05.08.2023, 80 de tineri în cadrul taberei de vară a Bisericii Penticostale Brașov. Totodată, în perioada 20-26 august, Centrul de Agrement Pădureni a găzduit o tabără pentru 13 tineri având ca temă cunoașterea zonei și a istoricului județului Covasna.

În luna septembrie la inițiativa Compartimentului Tineret, Centrul de Agrement Pădureni, a găzduit în perioada 15-17.09.2023, tabăra Filiala Organizația Națională Cercetașii României - Centrul Local Ion Soiu Cristian, la care au participat un număr de 24 de copii și tineri.

Având în vedere demersurile efectuate la începutul anului 2022 de către Compartimentul tineret, am continuat colaborarea cu Ministerul Educației ca la Centrului de Agrement Pădureni să se desfășoare Concursului Național de Proiecte de Voluntariat menite implementării Strategiei Naționale de Acțiune Comunitară, concurs ce face parte din Calendarul Activităților de Educație Națională- CAEN 2023. Astfel, în luna octombrie (perioada 05-08 octombrie 2023) județul Covasna prin Centrul de Agrement Pădureni a găzduit acest eveniment național la care au participat 25 de județe și peste 50 de participanți (cadre didactice și elevi). Partenerii implicați în organizarea acestei competiții naționale au fost Ministerul Educației prin Inspectoratul Școlar Județean Covasna. În perioada 27-29 octombrie 2023, Casa de Cultură a Studenților București a realizat etapă de teren, a proiectului Romania Student Tour program național de redescoperire și promovare a patrimoniului cultural și natural al României, având ca obiective: peisaje naturale și culturale, arhitectura și obiceiuri tradiționale. Imaginile rezultate din aceste incursiuni vor sta Ia baza realizării albumului omagial ”Pe cărările regale ale Transivameł - volum omagial cu ocazia împlinirii a 25 de ani de la prima vizită a Prințului Charles, actualul Rege al Marii Britanii și Irlandei de Nord, în România - ambasador al bogățiilor naturale și culturale ale României, la care au fost IO participanți.

**COMPARTIMENT SPORT**

Având în vedere modul de organizare și funcționare al Compartimentului Sport din cadrul Direcției Județene de Sport Covasna, principalele modalități de sprijin dedicate sectorului de sport din județul Covasna sunt realizate prin intermediul a două programe:

a) Promovarea sportului de performanță

b) Sportul pentru toți

Menționăm că toate aceste modalități de sprijin a sportului covăsnean erau finanțate până acum de către Ministerul Sportului, actualmente Agenția Națională pentru Sport, dar având în vedere intenția reorganizării D.J.S.T. Covasna prin separarea domeniului de sport de cel de tineret coroborat cu alocarea bugetară extrem de precară în anul 2023 menită activității de sport, toate acestea au afectat grav inițierea și organizarea de activități în cadrul celor două componente menționate anterior.

Pentru anul 2023, prin adresa cu nr. 800 din 20.01.2023 primită prin email am fost informați că la titlul 59.22 activitatea sportivă DJS Covasna va beneficia de suma de 35.714 lei. Cu acești bani ar fi urmat să sprijinim cluburile și asociațiile sportive din județ în realizarea concursurilor și competițiilor din calendarului competițional județean. Din această sumă am primit eșalonat in primele 8 luni suma de 23.264. Cu acești bani am sprijinit concursurile organizate de cluburile și asociațiile sportive din județ pe bază de protocol de colaborare. Am sprijinit organizarea unui număr de 33 de competiții sportive.

Compartimentul sport al D.J.S. Covasna s-a implicat însă în derularea programului Hercules, inițiat de Ministerul Sportului. Astfel, la a treia ediție a acestui program, cea de iarnă, derulată în luna februarie (perioada 20-24.02.2023) s-au organizat cursuri de inițiere la următoarele ramuri sportive: baschet și tenis de masă la Târgu Secuiesc, hochei, natație și ju jitsu in municipiul Sfântu Gheorghe, fotbal la Baraolt și schi la Intorsura Buzăului. Au participat 170 de copii, suma alocată pentru sprijinirea acțiunii fiind de 17.330 lei.

La ediția a patra, cea de vară, derulată în lunile iulie-august (perioada 01.07-06.08.2023), s-au organizat cursuri de inițiere la următoarele ramuri sportive: baschet, fotbal, judo, oină, tenis de masă în Sfântu Gheorghe și Întorsura Buzăului. Au participat 200 de copii, suma alocată pentru sprijinirea acțiunii a fost de 22.700 lei.

În cursul anului 2023 angajații compartimentul sport au participat la verificarea respectării condițiilor de siguranță ale arenelor sportive din Sfântu Gheorghe și Târgu Secuiesc.

Echipele fanion ale județului ACS Sepsi SIC și ACS Sepsi OSK au obținut rezultate remarcabile. Echipa de baschet fete ACS Sepsi SIC a câștigat campionatul național și Cupa României la senioare. Echipa de fotbal seniori ACS Sepsi OSK a câștigat Cupa României și Supercupa României,

Anul trecut sportivii din județul Covasna la competițiile internaționale(campionat european, campionat balcanic, cupa europeană) au obținut 18 medalii- 6 aur, 4 argint, 8 bronz. La campionatele naționale și cupa României 256 de medalii - 85 aur, 78 argint 93 bronz

**Director executiv,**

**Gyero Etelka**

**Întocmit,**

**Referent de specialitate**

**Buceleanu Brigitta**

**Punctul 2**

**GARDA NAȚIONALĂ DE MEDIU – COMISARIATUL JUDEȚEAN COVASNA**

**Informare privind activitatea desfășurată de către**

**Comisariatul Județean Covasna al Gărzii Naționale de Mediu**

**până la 30.06.2024**

* + - 1. **Situația realizării activităților prevăzute în Planul de inspecție**

**Baza legală:**

Garda Națională de Mediu își desfășoară activitatea pe baza **HOTARÂRII nr. 1005/2012 privind organizarea și funcționarea Gărzii Naționale de Mediu** și esteun corp specializat de inspecție și control, comisarii GNM fiind funcționari publici cu statut specific care pot lua măsuri de sancționare, de suspendare/sistare a activității ca urmare a poluării și deteriorării mediului sau pentru nerespectarea condițiilor impuse prin actele de reglementare și a măsurilor stabilite în notele de constatare și în rapoartele de inspecție și control.

*Planul de inspecție al GNM CJ Covasna este structurat pe 4 categorii de activități:*

1. *Inspecții planificate*
2. *Inspecții neplanificate*
3. *Inspecții SEVESO*
4. *Alte activități*

***Inspecții planificate***

Inspecțiile planificate vizează inspecția și controlul obiectivelor (operatorilor economici) din județ, care au obligația respectării legislației de mediu, atât a celei de cadru cât și celei specifice domeniului de activitate.

Planificarea obiectivelor se realizează pe baza unor criterii bine definite, în funcție de prevederile din actele de reglementare deținute și în funcție de specificul, complexitatea și impactul activității asupra mediului.

Din acest punct de vedere obiectivele controlate sunt clasificate în obiective de tip A, B, C și D.

*Astfel în planul de inspecție pentru anul* ***2024***  *au fost prevăzute în total* ***578*** *inspecții, din care:*

* + ***388*** *în domeniul controlului poluării, și*
  + ***190*** *în domeniul controlului ariilor protejate, protecției habitatelor naturale, biodiversității și biosecurității*

*Din care inspecții planificate: un număr total de* ***322****, din care:*

* + ***205***  *în domeniul controlului poluării*
  + ***117*** *în domeniul controlului ariilor protejate, protecției habitatelor naturale, biodiversității și biosecurității*

*În primele* ***6*** *luni au fost efectuate* ***166*** *inspecții planificate, din care:*

* + ***86***  *în domeniul controlului poluării*
  + ***80*** *în domeniul controlului ariilor protejate, protecției habitatelor naturale, biodiversității și biosecurității*

***În primele 6 luni s-a solicitat efectuarea următorul control tematic planificat:***

|  |  |  |
| --- | --- | --- |
| 1 | Control tematic planificat - verificarea realizării măsurilor din Planul de menținere a calității aerului în județul Covasna | 1 |
|  | TOTAL | **1** |

***Inspecții neplanificate***

Inspecțiile neplanificate sunt clasificate după cum urmează:

* Inspecții pentru verificarea modului de respectare a condițiilor impuse în actele de reglementare
* Inspecții în urma autosesizării Gărzii Naționale de Mediu
* Inspecții pentru identificarea de obiective noi
* Inspecții pentru rezolvarea unor reclamații
* Inspecții pentru investigarea unor accidente sau incidente cu impact asupra mediului
* Inspecții dispuse de CG (neplanificate tematice)
* Inspecții pentru verificarea modului de realizare al obligațiilor stabilite la încetarea activității
* Inspecții pentru verificarea realizării măsurilor impuse
* Inspecții cu alte autorități

*În Planul de inspecție pentru anul* ***2024*** *au fost prevăzute în total* ***256*** *inspecții neplanificate, din care:*

* + ***183*** *în domeniul controlului poluării*
  + ***73*** *în domeniul controlului ariilor protejate, protecției habitatelor naturale, biodiversității și biosecurității*

*Au fost realizate în primele* ***6***  *luni un număr de* ***143*** *inspecții neplanificate, din care:*

* + ***105*** *în domeniul controlului poluării și*
  + ***38*** *în domeniul controlului ariilor protejate, protecției habitatelor naturale, biodiversității și biosecurității*

***În primele 6 luni s-au solicitat efectuarea următoarelor controale tematice neplanificate:***

|  |  |  |
| --- | --- | --- |
| 1 | Acțiuni de inspecție și control la depozitele conforme de deșeuri municipale | 1 |
| 2 | Controale neplanificate dispuse de CG: verificarea operatorilor și amplasamentelor unde se desfășoară activități cu impact asupra calității aerului înconjurător | 8 |
| 3 | Controale dispuse la titularii amenajamentelor silvice care se suprapun, parțial sau total, cu arii naturale protejate de interes comunitar, prestatorii de servicii exploatare forestieră/administrare care fac obiectul acestor amenajamente silvice (ocoale silvice private sau în subordinea Regiei Naționale a Pădurilor), precum și la agenții economici care desfășoară activități de silvicultură și exploatare forestieră – cod CAEN 0201, 0220, 0240 | 18 |
| 4 | Inspecții REACH&POPs – Proiectul ECHA privind PFCA și substanțele aferente, în domeniul cosmeticelor | 1 |
| 5 | Acțiuni comune de prevenire și combatere fapte ilegale din domeniul piscicol | 3 |
|  | TOTAL | **31** |

Pe lângă inspecțiile tematice mai sus menționate s-au mai desfășurat următoarele activități de controale neplanificate:

- 1 inspecție pentru verificarea modului de respectare a condițiilor impuse în actele de reglementare,

- 9 inspecții în urma autosesizării Gărzii Naționale de Mediu,

- 29 inspecții pentru rezolvarea unor reclamații,

- 3 inspecții pentru investigarea unor accidente sau incidente cu impact asupra mediului,

- 2 inspecții pentru identificarea de obiective noi,

- 5 inspecții pentru verificarea realizării măsurilor impuse,

- 63 inspecții cu alte autorități.

***Sancțiuni aplicate:***

*Raportat la cele 309 de controale au fost aplicate un număr total de* 57 sancțiuni principale, respectiv: 13 avertismente și 44 amenzi contravenționale, în valoare totală de 557.500 lei, pentru următoarele abateri:

- nerespectarea actelor de reglementare obținute,

- nedepunerea declarației la fondul pentru mediu,

- lipsa evidenței gestiunii deșeurilor,

- transportul deșeurilor fără a deține formulare de încărcare/descărcare deșeuri,

- lipsa solicitării/obținerii actelor de reglementare din punct de vedere al protecției mediului,

- depozitarea deșeurilor pe spații neautorizate,

- eliminarea prin ardere a deșeurilor,

- transportul materialului lemnos peste cursul de apă,

- depozitarea materialului lemnos în albia pârâului,

- neasigurarea colectării separate a deșeurilor,

- deversare ape uzate în apele subterane.

Totodată, a fost suspendată activitatea a cinci societăți.

***Alte activități :***

Acest tip de activitate cuprinde activitățile desfășurate în următoarele domenii:

* + Accesul publicului la informații
  + Participări la procese civile și penale
  + Participări la cursuri de pregătire profesională, simpozioane, întocmire de sinteze/raportări, participări la procedura de reglementare la solicitarea autorității pentru protecția mediului etc.

*În Planul de inspecție pentru anul* ***2024*** *au fost prevăzute un total de* ***206*** *alte activități pentru acest domeniu din care:*

* + ***103*** *în domeniul controlului poluării și*
  + ***103*** *în domeniul controlului ariilor protejate, protecției habitatelor naturale, biodiversității și biosecurității*

*Față de cele planificate au fost realizate un număr* ***103*** *alte activități, din care:*

* + ***40*** *în domeniul controlului poluării și*
  + ***63*** *în domeniul controlului ariilor protejate, protecției protecției habitatelor naturale, biodiversității și biosecurității*

*În care sunt prevăzute următoarele activități: accesul publicului la informații, participări la procese civile și penale, participări la cursuri de pregătire profesională, simpozioane, întocmire de sinteze/raportări.*

*În concluzie: Pe baza centralizatorului Planului de inspecție pe anul 2024, Comisariatul Județean Covasna al GNM a finalizat până la data de* ***30.06.2024***  *cu un procent de realizare global de* ***53%****.*

**COMISAR ȘEF,**

**ing. Lucian-Florin CÂNDEA**